ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፕረዚደንት ትራምፕ ንደገፍቲ ደሞክራሲ ሆንግ ኮንግ ዝከላኸል ሕጊ ከቲሙ 28 ሕዳር 2019 ምንጪ ስእሊ, Reuters መግለጺ ስእሊ, ኣብ ሆንግ ኮንግ ተቓውሞታት ኣንጻር መንግስቲ ካብ ወርሒ ሰነ ጀሚሩ ይካየድ ኣሎ ፕረዚደንት ኣሜሪካ ዶናልድ ትራምፕ ኣብ ሰልፍታት ተቓውሞ ሆንግ ኮንግ፡ ንደገፍቲ ደሞክራሲ ዝከላኸል እማመ ሕጊ ከቲሙ። እቲ ሰብኣዊ መሰላትን ዴሞክራስን ዝተሰመየ ኣዋጅ፡ ሆንግ ኮንግ ምስ ኣሜሪካ ዘለዋ ፍሉይ ቦታ ንምዕቃብ ዘኽእላ እኹል ርእሰ ምሕደራ እንተለዋ ዝምርምር ዓመታዊ ገምጋም ክካየድ ዝጠልብ እዩ። ፕረዚደንት ትራምፕ፡ ብምኽንያት እቲ "ንፕረዚደንት ዢጂንፒንግ፡ ንቻይናን፡ ንህዝቢ ሆንግ ኮንግን ዘለዎ ክብሪ" ነቲ ሕጊ ከም ዝኸተሞ ሓቢሩ። ሚኒስትሪ ጉዳያት ወጻኢ ቻይና ብወገኑ፡ ንስጉምቲ ኣሜሪካ "እከይ ውጥን" ምዃኑ ብምግላጽ "ተሪር ግብረመልሲ" ክወስድ ምዃኑ ኣፍሊጡ። ደገፍቲ ደሞክራሲ ኣብ መረጻ ሆንግ ኮንግ ዓወታት ኣመዝጊቦም ሆንግ ኮንግ፡ ገበነኛታት ኣሕሊፍካ ናይ ምሃብ ሕጊ ኣይተርፍን ኣባላት ቤትምኽሪ ንሓድሕዶም ተዋቒዖም ፕረዚደንት ትራምፕ፡ ነቲ ኣብ መንጎ ሃገሩን ቻይናን ዘሎ ኲናት ንግዲ መኸተምታ ንምግባር፡ ምስ ቻይና ኣብ ስምምዕ ንምብጻሕ ይደልይ ኣሎ። መንግስቲ ሆንግ ኮንግ'ውን ኣብ ዝሃቦ ምላሽ፡ እቲ እማመ ሕጊ፡ ግጉይ ምልክት ዝህብን ነቲ ኩነታት ኣብ ምህዳእ ዘይሕግዝን ምዃኑ ገሊጹ። ሓደ ካብ መራሕቲ ምንቅስቓስ ተቓውሞ ሆነግ ኮንግ፡ ጀሽዋ ሮንግ ግና እቲ ናይ ኣሜሪካ እማመ ሕጊ፡ "ንኹሎም ደቂ ሆን ኮንግ ዓቢይ ዓወት'ዩ" ኢሉ። ፕረዚደንት ትራምፕ፡ ኣብ ዝህቦ መግለጺታት ምስ ሆንግ ኮንግ ከም ዘሎ ይዛረብ እኳ እንተነበረ፡ ንፕረዚደንተ ዢ'ውን ከም ዘድንቆ ይገልጽ ብምንባሩ፡ ኣብ ጉዳይ ምኽታም እቲ እማመ ሕጊ ንጹር መርገጺ ኣይነበሮን። እንተኾነ፡ እቲ እማመ ሕጊ ኣብ ባይቶ ተወከልቲ ኣሜሪካ፡ ልዑል ደገፍ ስለዝነበሮ፡ ወላ ትራምፕ ቀውፊ ተጠቂሙ እንተተቓወሞ፡ እቲ ባይቲ ንውሳኒኡ ውድቂ ክገብር ይኽእል ነይሩ። ብዘይካ'ዚ እቲ ፕረዚደነት ንፖሊስ ሆንግ ኮንግ ዝሽየጥ ናይ ፕላስቲክ ጠያይቲን ዘንብዕ ጋዝን ዝኣመሰሉ ፍርያት ደው ክብሉ ዝእዝዝ ካልእ እማመ ሕጊ ከቲሙ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
